**PETALE DE VIS**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Coboară azi, ca dintr-un vis,

Un gând suav, Cuvânt nescris…

Pe trepte moi, ca din petale,

O lacrimă zâmbeşte moale

Şi Maica Sfântă ne priveşte

Din Paradis…

N-a fost femeie mai curată

În lumea asta niciodată,

Nevinovată ca o floare

Ce-şi trage seva doar din Soare,

Căci raza Lui ţese lumina

În fiinţa-i toată!

Şi chiar de Soarele-a apus,

Ea-n slujba Sa mereu s-a pus,

Ştiind că iar o să răsară

Cum a făcut-o-ntâia oară,

Mai luminos - un Împărat

Pe Ceruri, sus!

E Maica Domnului Iisus…